Diari Oficial de la Generalitat Valenciana


Sumari del DOGV 7563, del 03-07-2015 (2015/5853)

RESOLUCIÓ de 16 de juny de 2015, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/06/16/(1)/dof/vci/html**

### Dades del document

Número de DOGV
:   7563

Data del DOGV
:   03-07-2015

Secció del DOGV
:   I. DISPOSICIONS GENERALS

Número del document
:   2015/5853


Data del document
:   16-06-2015

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * base de dades
    * dades personals
    * universitat
    * legislació

RESOLUCIÓ de 16 de juny de 2015, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2015/5853]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant una disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que s'indica en l'annex I d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en l'annex.  
  
Tercer  
Els responsables del fitxer automatitzat relacionat en l'annex adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat relacionat en l'annex poden exercir el seu dret d'accés, de rectificació i de cancel·lació de les dades en l'òrgan competent i de la forma reglamentàriament establida, en els casos previstos en la legislació vigent.  
  
Cinquè  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 16 de juny de 2015.- El rector de la Universitat Politècnica de València: Francisco José Mora Mas.  
  
  
ANNEX I  
  
Fitxer: Projecte SECTOR  
Finalitat i usos previstos: Registre dels usuaris de la plataforma SECTOR, destinada a la gestió de crisis i emergències en un espai europeu comú.  
Persones i col·lectius de què s'obtenen les dades o que estan obligats a subministrar-les: Participants en les proves del Projecte SECTOR.  
  
Procediment de recollida de les dades: Formularis.  
Estructura bàsica del fitxer i descripció de les dades recollides: Nom, cognoms, adreça electrònica, dades acadèmiques i professionals.  
Sistema de tractament de les dades: Automatitzat.  
Cessions de dades previstes: Cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: Nivell bàsic.


Còpia Permalink ELI